“100 DORTSAL OPARI” SUSTAPENAREN OINARRIAK

**1. Sustapenaren antolatzailea**

"100 DORTSAL OPARI” (aurrerantzean “**Sustapena**”) sustapena IGUALATORIO MÉDICO QUIRÚRGICO, S.A. DE SEGUROS Y REASEGUROS, S.A.k antolatzen du, IFK: A-95321386 duena eta egoitza Bilboko Maximo Agirre kaleko 18 bis zenbakian duena (aurrerantzean “**IMQ”**).

**2. Sustapenaren xedea**

“100 dortsal opari” Sustapenaren xedea prebentzioa eta ohitura osasungarriak bultzatzea da.

**3. Sustapenean parte har dezaketen pertsonak**

Sustapen honen onuradun izan ahalko dira 18 urtetik gorako pertsonak, baldin eta egoitza Euskal Autonomia Erkidegoan, Nafarroan, Errioxan, Burgosen edo Kantabrian badute. “100 dortsal opari” Sustapenaren xedea prebentzioa eta ohitura osasungarriak bultzatzea da.

Sustapenean ezin izango dute parte hartu, berariaz, IMQ TALDEA osatzen duten sozietateetako langileek, haien ezkontideek, anai-arrebek eta lehen mailako aurreko edo ondorengo zuzenek.

**4. Sustapenean parte hartzeko baldintzak**

Sustapenean parte hartu ahal izateko, interesdunek IMQk eskainitako “ELITEKO KIROL-AZTERKETA MEDIKOA” egin beharko dute, jarraian zehaztutako zentro batean:

1. IMQ Kirol Medikuntza Unitatea Bilbon;
2. IMQ Kirol Medikuntza Unitatea Donostian; edo
3. IMQ Kirol Medikuntza Unitatea Gasteizen.

Zerbitzuaren kostua zehazteko, kontuan hartuko da parte-hartzailea IMQren bezeroa den ala ez edo Behobia-San Sebastian-eko korrikalaria den ala ez:

* ELITEKO KIROL-AZTERKETA MEDIKOAren prezioa bezeroentzat eta Behobia-San Sebastian 2020ko korrikalarientzat:
  + 120 €, parte-hartzailea IMQko bezeroa edo Behobia-San Sebastian-eko korrikalaria bada.
  + 150 €, parte-hartzailea IMQko bezeroa ez bada edo Behobia-San Sebastian-eko korrikalaria ez bada.
* LEHIAKETAKO KIROL-AZTERKETA MEDIKOaren prezioa Behobia-San Sebastian 2020 lasterketako korrikalarientzat:
  + 90 €, parte-hartzailea IMQko bezeroa edo Behobia-San Sebastian-eko korrikalaria bada.
  + 120 €, parte-hartzailea IMQko bezeroa ez bada edo Behobia-San Sebastian-eko korrikalaria ez bada.

**Proposatutako zerbitzuan sartzeko, interesdunek honako datu pertsonal hauek eman behar dizkiote IMQri:**

* **Izen-abizenak**
* **Sexua**
* **NAN**
* **Adina**
* **Telefonoa**
* **Helbide osoa**
* **Emaila**
* **Kamiseta neurria**
* **Dortsal kolorea**

**Sustapen-alditik kanpo jasotako erregistroak ez dira ontzat emango sustapenean parte hartzeko.**

**5. Iraupena**

Sustapena 2020ko apirilaren 1ean hasiko da, [08: 00etan] eta 2020ko uztailaren 14an amaituko da [24: 00etan].

Hautatutako kirol-azterketa medikoa eskatzeko, ezinbestekoa da parte-hartzailea <https://contenidos.imq.es/imq-reconocimiento-medico> webgunearen bidez harpidetzea, 2020ko apirilaren 1etik hasita, [08: 00etan].

* Ezinbestekoa da, halaber, 2020ko uztailaren 15a baino lehen kirol-azterketa medikoa egitea edo ordaintzea.

Sustapen-alditik kanpo jasotako erregistroak ez dira Sustapenean parte hartzeko ontzat emango.

**6. Saria**

Sustapenaren saria 100 dortsalek osatzen dute, 2020ko azaroaren 8an Behobia/SS lasterketan parte hartzeko. Dortsal bat 2020ko uztailaren 15a baino lehen kirol-azterketa medikoa egin eta/edo haren zenbatekoa ordaindu duen pertsona bakoitzarentzako

**7. Irabazleak hautatzea**

Dortsalak azterketa medikoak egin eta/edo ordaintzeko dataren hurrenkeraren arabera entregatuko dira, 100 parte-hartzailera heldu arte.

**8. Irabazleen izenak argitaratzea**

Irabazleen izen-abizenak 2020ko irailaren 20an argitaratuko dira [http://www.imq.es](http://www.imq.es/) webguneko prentsa aretoan.

Sariak izendunak eta besterenezinak dira; beraz, irabazleak ez badu onartzen eta/edo uko egiten badio, irabazle izateari utziko dio eta beste pertsona bati emango zaio itxaron-zerrendaren hurrenkeran. Dortsala Behobia-San Sebastian-eko antolakuntzak emango du, Korrikalariaren Azokan entregatuz eta, aukeratua itxaron-zerrendan egonez gero, irabazleak aukeratutako bilketa-puntuan. IMQ edozein erantzukizunetatik salbuetsita geratuko da saridunak eskainitako datuetan bera identifikatzea, harremanetan jartzea edo saria ematea eragozten duen akatsen bat egonez gero.

**9. Datu Pertsonalen Babesa:**

Sustapenean parte hartzeko, interesdunek datu pertsonal hauek eman behar dizkiote IMQri:

* Izen-abizenak
* NAN
* Kamiseta neurria
* Dortsal kolorea
* Telefonoa
* Emaila

Parte-hartzaile bakoitzak badaki IMQk bere datuak erabiliko dituela, parte-hartzaile guztiek jakin dezaten zein diren Sustapeneko irabazleak.

Datuen babesari buruzko araudia betez, oinarrizko informazio hau ematen da. Informazio gehiago nahi izanez gero, bisitatu gure webgunea:

<https://www.imq.es/sites/IMQCorporativo/default/es_ES/Protección-de-Datos>

|  |  |  |
| --- | --- | --- |
| **Tratamenduaren arduraduna** | IGUALATORIO MÉDICO QUIRÚRGICO, S.A. DE SEGUROS Y REASEGUROS, IFK: A-95321386 (“**IMQ**”).  IMQrekin aurrez aurre edo postaz jar zaitezke harremanetan bere Bilboko (Bizkaia) egoitzan, Maximo Agirre kaleko 18 bis 48011 helbidean edo posta elektronikoz [imq@imq.es](mailto:imq@imq.es). | |
|  | |
| **Tratamenduaren helburuak** | “100 dortsal opari” sustapenaren kudeaketa eta bereziki, sustapen honetako irabazleen zerrenda gure webgunean eta gainerako hedabideetan argitaratzea. Legezko betebeharrak betetzea. | |
| **Tratamenduaren oinarri juridikoak** | “100 dortsal opari” sustapena gauzatzea, legezko betebeharrak betetzea, interes legitimoa (eta, beharrezkoa denean, baimena). | |
| **Eskubideak** | Zure eskubideak (sartu, zuzendu, ezereztatu, mugatu, eraman, aurkaratu, etab.) doan erabil ditzakezu: (a) aurrez aurre IMQren bulegoetan; (b) postaz Bilboko (Bizkaia) Maximo Agirre kaleko 18 (bis), (PK 48011)(Bezeroaren Arreta Sailera zuzenduta); edo (c) posta elektronikoz [imq@imq.es](mailto:imq@imq.es) (NANaren kopia irakurgarria edo zure nortasuna ofizialki egiaztatzen duen beste agiri bat erantsita).  Era berean, DBOrekin jar zaitezke harremanetan edo erreklamazioa aurkeztu Datuen Babesteko Espainiako Bulegoan ([www.aepd.es](http://www.aepd.es)). | |

**10. Oinarriak aldatzea**

IMQk beretzat gordeko du Sustapena baliogabetzeko edo oinarri hauek aldatzeko eskubidea, eragiketaren funtzionamendu egokia ezin bada bermatu, arrazoi teknikoengatik, antolamendukoengatik edo ezinbestekoengatik. Halaber, eskatutako baldintzak betetzen ez dituztela edo fede gaiztoz aritu direla iritziz gero, parte-hartzaileak kanpoan uzteko eskubidea eta sariak pareko balioa duten beste batzuekin ordezteko eskubidea ere beretzat gordeko ditu.

**11. Sustapenaren oinarriak onartzea**

Sustapen honetan parte hartzeak parte-hartzaileek Oinarri hauek eta IMQren irizpideak osorik eta erreserbarik gabe onartzea dakar, Oinarriekin loturiko edozein gairen ebazpenari eta interpretazioari dagokionez.

IMQk beretzat gordetzen du edozein parte-hartzaile kanporatzeko eskubidea, baldin eta, sustapena egiten den bitartean, esaldi iraingarriak, hitz itsusiak, desegokiak, laidoak, mehatxuak eta, azken batean, hirugarrengoekiko (pertsona fisikoak izan nahiz juridikoak izan) errespetu eza erakusten duen edo, oro har, moralaren eta ordena publikoaren aurkako edozein adierazpen egiten badu bere erantzunetan edo esku hartzeetan.

**12. Lege eta jurisdikzio aplikagarria:**

Espainiako legeek arautuko dute sustapen hau.

Parte-hartzaileak onartu egiten du, legokiokeen beste edozein foruri berariaz uko eginez, lehiaketa honetan parte hartzeak eragindako edozein desakordio Bilboko Epaitegi eta Auzitegien mende jartzea, legezko xedapen batek erabiltzailearen alde beste jurisdikzioren bat ezartzen duen kasuetan izan ezik.